google/wiki40b huggingface dataset:
Marilao

Kasaysayan ng Marilao

Bago pa maitatag ang bayan ng Marilao, Ito ay naging baryo ng Meycauayan. Ang mga Franciscanong Pari mula sa Meycauayan ang nagtayo ng bisitang matanda para kay San Miguel Arcanghel.
Noong ika-21 ng Abril 1796, Ang baryo ng Marilao ay itinatag bilang Pueblo na inaprubahan naman ng Alcalde Mayor ng Bulacan at ng mga Franciscanong Prayle sa pagapruba naman ng Arsobispo ng Maynila, Ang Bisita na itinayo para kay San Miguel ang nagsilbing Pambayang Parokya na kung saan si Padre Vicente de Talavera ang naging Kura Paroko.

Pambayang Pamahalaan

Katulad ng Pambansang Pamahalaan, ang pamahalaan ng Marilao ay nahahati sa 3, Tagapaganap, Tagapagbatas at Tagapaghukom. Ang Tagapaganap ay ang Alkalde at ang mga Kapitan ng Baranggay. Ang mga Tagapagbatas ay ang Sangguniang Bayan, Sangguniang Baranggay at ang Sangguniang Kabataan para sa mga Kabataan.
Ang Tagapaghukom ay pinangasisiwaan ng Korte Suprema ng Pilipinas.

Nakaraang mga Alkalde ng Marilao

- Martin Villarica (1913-1919)
- Ceferino Santiago (1919-1922)
- Canuto Santo Tomas (1922-1925)
- Agripino San Miguel (1925-1928)
- Honorio Ramos (1928-1931)
- Miguel Villarica* (1931-1934)
- Ricardo de Vera (1934-1937)
- Andres Roxas (1937-1940)
- Miguel Villarica** (1941-1944)
- Benito Sta. Rosa (1945-1946)
- Justino Cruz (1946-1947)
- Miguel Villarica*** (1948-1951)
- Mario Santiago**** (1956-1971)
- Nicanor Guillermo (1972-1984)
- Mario Villarica (1986-1987)
- Israel Guevarra (1987-1988)
- Abelardo Dalmacio (1988-1992)
- Epifanio Guillermo* (1992-1995)
- Leoncio Duran, Jr.****(1995-2004)
- Epifanio Guillermo** (2004-2013)
- Juanito "Tito" H. Santiago (2013-Kasalukuyan)
1*Unang Termino<br>
2*Ikalawang Termino<br>
3*Ikatlong Termino<br>
4*Magkakasunod na Termino<br>
Harmoniya

Ang kaayusan, pagkakabagay, kalawilihan, tugmaan, ugmaan, pagkakatugma, pakikitungo, tugunan, pagkakasundu-sundo, pagkakaugnayan, magandang ugnayan, armonya, harmoniya, armoniya, harmonya, katuyagan, kaakordehan, pagkakamayaw o kamayawan ng mga nota ay ang pagtutugtog ng ilang mga nota na magkakasama upang makagawa ng "bagting" o "kuwerdas", na may ibig sabihing tatlo o higit pang sabay-sabay na mga notang kaaya-aya ang kumbinasyon. Ang salitang Griyegong harmonia na kaugnay ng Ingles na harmony ay nangangahulugang "pagsasama-sama ng mga bagay". Ang isang himig ay maaaring may maayang tunog sa sarili lamang nito, subalit mapagtutugma-tugma ito sa pamamagitan ng pagdaragdag ng mga akumpanyamento (dagdag, kasama, o kasahog) ng mga bagting. Harmonisasyon ang tawag sa pag-aaral kung paano ito gawin. Napag-aaralan ng mga estudyante kung alin mga kuwerdas ang kaaya-aya pagkaraan ng pagtutugtog ng isa na susundan pa ng isa o iba pa. Tinatawag itong "mga progresyon ng mga bagting" o "pagkakasunud-sunod ng mga kuwerdas". Maraming mga teorista ng musika ang nagsulat ng mga aklat tungkol sa harmoniya.
Ang tugtuging binubuo ng isang himig na may harmoniya sa ilalim nito ay tinatawag na "homoponiko". Sa isang paraan, ito ang kabaligtara ng poliponiko na nangangahulugang bawat isang bahagi (bahagi tinig) ay isang himig talaga. Subalit, maging ang poliponiya ay kailangang gumawa ng kaaya-ayang harmoniya. Ang harmoniyang nakikilala natin sa ngayon sa musikang Europeo ay naging talagang maunlad pagsapit ng kapanahunan ng tugtuging Barok (Baroque music) noong ika-17 daangtaon.
Makatutugtog ang isang manunugtog ng isang kuwerdas na may tatlong mga nota na ginagamit ang una, ikatlo, at ikalimang mga nota ng iskala ng anumang susing kinapapalooban ng musika. Nagbibigay ito ng isang kuwerdas na may tunog na katulad ng "tahanang kuwerdas". Nangangahulugan ito na hindi bababa sa tatlong mga nota ang kailangan para sa harmoniya. Sa karamihan ng musikang homoponiko, mayroong apat na kasama: halimbawa, ang isang koro o kantores ay pangkaraniwang hahatiin sa soprano, alto, tenor, at baho (bass); at ang kuwartet ng mga instrumentong may bagting ay mahahati sa biyolin 1, biyolin 2, biyola, at tselo.
Ang harmoniyang gumagamit lang mga nota ng susi (iyong gumagamit lang ng puting mga nota mula sa mayor na C) ay tinatawag na "harmoniyang tonal" o "harmoniyang pangtono". Samantala, ang harmoniyang nagdaragdag ng maraming mga dagdag o ekstrang mga notang matatalim o mahayag (sharp, #) at mga notang sapad o pipis (flat) ay tinatawag na "haromiyang kromatiko".
Ang harmoniya ay maaari ring maging "atonal" o "walang tono" o "wala o kulang sa sentrong tono o susi", katulad ng ilang mga tugtugin ni Arnold Schoenberg.
Animal Yokochō

Ang Animal Yokochō (アニマル横町 Animaru Yokochō, trans. Animal Alley) ay isang seryeng manga at anime.
Bluetooth (banda)

Ang Bluetooth ay isang grupo ng mang-aawit sa Pilipinas.
Karelasyon

Ang Karelasyon ay isang palabas sa GMA Network.
Harry Morgan

Si Harry Morgan ay isang kilalang artista sa sining ng Pelikula at Telebisyon.
Georgina Sandico

Si Georgina Sandico ay isang artista sa Pilipinas.
Williams, California

Ang Williams ay isang lungsod sa California, Estados Unidos.
Molalidad

Ang molalidad, tinatawag ding konsentrasyong molal, ay ang sukatán ng konsentrasyon ng isang solyut sa isang solúsyon interms ng dami ng isang sabstans sa isang ispesifayd na dami ng mass ng isang solbente. Nagkokontrast ito sa depinisyon ng molaridad na nakabatay sa isang ispesifayd na volyum ng solúsyon. 
Ang isang kadalasang ginagamit na yunit para sa molalidad sa kimika ay mol/kg. Ang isang solúsyon na may konsentrasyong 1 mol/kg ay sinusulat din bilang 1 molal.
Vyazemsky

Kasaysayan

Unang itinatag ang lungsod noong 1895 bilang isang pamayanan noong itinatayo ang daambakal sa pagitan ng Khabarovsk at Vladivostok, na kalauna'y naging pinakasilangang bahagi ng Trans-Siberian Railway. Unang pinangalanang Vyazemskaya (Вя́земская) ang pamayanan at estasyong daambakal, mula kay Orest Vyazemsky na punong inhinyero ng nabanggit na bahagi ng daambakal.
Ginawaran ito ng katayuang pampamayanang uring-urbano (urban-type settlement) noong 1938, at katayuang panlungsod noong 1951.

Ekonomiya

Dumedepende ang ekonomiya ng Vyazemsky sa paggawa ng tabla, pagkain, at mga materyales pangkonstruksiyon, gayundin sa trapiko ng riles ng Trans-Siberian Railway.

Transportasyon

Pinaglilingkuran ang lungsod ng estasyong daambakal ng Vyazemskaya sa Trans-Siberian Railway. Dulo rin ito ng mga dekuryenteng tren na pangnaik at pangkomyuter mula Khabarovsk. Matatagpuan din ito sa mabilisang daanan ng M60.
Bauhaus

Ang Staatliches Bauhaus ( listen ), mas kilala sa tawag na Bauhaus, ay dating paaralan ng sining sa Alemanya na pinagsama ang kasanayan at sining. Naging tanyag ang paaralan dahil sa kanilang pananaw ukol sa disenyo na inilathala at itinuro. Bukas ang paaralan mula 1919 hanggang 1933. Sa panahon na iyon, ang literal na kahulugan ng  Bauhaus  sa Aleman ay "bahay ng konstruksyon" na binigyang kahulugan bilang "Paaralan ng Pagtatayo".
Ang Bauhaus ay unang itinayo ni Walter Gropius sa Weimar. Sa kabila ng pangalan at katunayang arkitekto ang unang nagtatag nito, ang Bauhaus ay walang departamento ng arkitektura noong simulang mga taon. Gayunman, ito ay itinatag kasama ang ideya na bumuo ng pangkalahatang produkto ng sining kung saan ang lahat ng anyo nito, kasama ang arkitektura, ay mapagsasama-sama. Ang istilo ng Bauhaus ay naging isa sa mga pinaka impluwensyal na yugto sa modernong disenyo, modernong arkitektura at sining, disenyo at edukasyon ng arkitektura. Ang Bauhaus ay nagkaroon ng malalim na impluwensya sa paglago ng sining, arkitektura, disenyo ng grapika, panloob, at industriyal, pati na rin palalimbagan.
Ang paaralan ay namalagi sa tatlong siyudad sa Alemanya: Weimar mula 1919 hanggang 1925, Dessau mula 1925 hanggang 1932 at Berlin mula 1932 hanggang 1933, sa ilalim ng tatlong arkitekto-direktor: Walter Gropius mula 1919 hanggang 1928, Hannes Meyer mula 1928 hanggang 1930 at Ludwig Mies van der Rohe mula 1930 hanggang 1933, noong pinasara ang paaralan ng sarili nitong liderato sa ilalim ng rehimen ng Nazi. Sinabi ng gobyerno ng Nazi na sentro ito ng komunistang intellectualism. Kahit na nagsara ang paaralan, patuloy na pinalaganap ng mga miyembro ng paaralan ang ulirang alituntunin nito nang umalis sila sa Alemanya at dumayo sa buong mundo.
Torreón

Ang Torreón ay isang lungsod sa Estado ng Coahuila, sa bansang Mehiko.
Pambansang koponan ng basketbol ng Pilipinas

1963

Ang Pilipinas ay sinuspinde ng FIBA taong 1963 sa kadahilanang hindi naisakatuparang ng bansa ang pag-oorganisa bilang bansang punong-abala ng FIBA World Championship 1963 matapos na ideklara nang noo'y presidente na si Diosdado Macapagal na hindi bibigyan ng mga papales at hindi papayagang makapasok ang mga manlalaro na nagmumula sa mga maka-komunistang bansa.  Matapos noon, ang Pilipinas, bilang kampeon ng Asya, ay napilitang lumahok sa isang pang-kwalipikasyong palaro upang makalahok sa Palarong Olympics 1964.

2001

Ang pambansang samahan ng basketbol ng Pilipinas (Basketball Association of the Philippines (BAP)) ay nagkaroon ng krisis sa liderato sanhi ng isang hindi pagkaka-unawaaan sa pagitan ng grupo ni Graham Lim at ni Tiny Literal at ng mga grupo ni Freddie Jalasco at Lito Puyat na nagresulta ng pagkakasuspinde ng BAP.
Ngunit, makalipas ang ilang buwan, pumasok ang FIBA at ipinag-utos ang isang eleksiyon na nagresulta ng pagkapanalo ni Literal bilang presidente ng BAP.  Sa pagtatapos ng matagumpay na eleksiyon, tinanggal ang suspensiyon at nakalahok ang bansa sa Palaro ng Timog Silangang Asya taong 2001 na ginanap sa Malaysia.

2005 hanggang 2007

Ang Pilipinas ay nasuspinde, sa pangatlong pagkakataon, ng International Basketball Federation noong Hulyo 2005 matapos ang isang hindi pagkaka-unawaan sa pagitang ng BAP at ng Pambansang Komiteng Pang-Olympics ng Pilipinas (POC).
Bena kaba

Ang bena kaba (Ingles: vena cava, maramihan: venae cavae) ay ang alin sa dalawang malalaking ugat na nakaugnay sa puso. Nakatutop ang mga ito at nagpapasok ng dugo sa kanang atriyum ng puso. Ang dalawang malalaking mga ugat na ito ang nag-iipon ng dugo na nagmumula sa kalahatan ng buong katawan bago ibubuhos na papaloob sa puso. Kilala ang dalawang bena kaba bilang ang bena kabang nasa ilalim at ang bena kabang nasa ibabaw.
December to Dismember (2006)

December to Dismember (2006)ay isang propesyonal na wrestling pay-per-view event na ginawa ng World Wrestling Entertainment (WWE), kung saan kinuha lugar noong Disyembre 3, 2006, sa James Brown Arena sa Augusta, Georgia.
Blusang Itim

Ang Blusang Itim ay isang palabas sa telebisyon sa Pilipinas ng GMA Network.
Hanna Eunice Rodriguez

Si Hanna Eunice Rodriguez ay isang artista sa Pilipinas.
Futago Tantei

Ang Futago Tantei ay isang palabas sa telebisyon sa bansang Hapon.
Barangay Dos

Ang Barangay Dos ay isang palabas sa telebisyon sa Pilipinas ng ABS-CBN.
Yuya Matsushita

Si Yuya Matsushita ay isang mang-aawit mula sa bansang Hapon.
Johnny Marks

Si Johnny Marks (10 Nobyembre 1909 - Setyembre 3, 1985) ay isang manunulat ng mga awitin mula sa Estados Unidos.
Pneumatomachi

Ang Pneumatomachi at kilala rin bilang mga Macedonian o Semi-Arian sa Constantinople at Tropici sa Alexandria ay isang sekta ng Kristiyanismo na anti-kredong Nicene at yumabong sa mga bansang katabi ng Hellespont sa huling kalahati ng ikaapat at simula ng ikalimang siglo CE. Kanilang itinanggi ang pagkadiyos ng banal na espirio at kaya ang pangalanang Griyeong Pneumatomachi o 'Mga manlalaban laban sa espirito'. Ang mga sanggunian ng Simbahan ay nagtuturo kay Obispo Macedonius I bilang tagapagtatag nito. Ang mga mismong kasulatan ni Macedonius gayundin ng Pneumatomachi ay nawala at ang pinaniwalaang doktrina mito ay nagmula sa pagsalungat ng mga pinuno ng nananaig na bersiyon ng Kristiyanismo na tumuring sa kanilang mga heretiko. Sa ilalim ni Emperador Julian noong 361-363 CE, na personal na tumakwil sa Kristiyano para sa paganismong Neoplatoniko at naghangad na ibalik ang imperyo Romano sa orihinal na relihiyosong eklektisismo nito, ang Pneumatomachi ay nagkaroon ng sapat na kapangyarihan upang ideklara ang kanilang kalayaan mula sa parehong mga Arian at ortodokso. Isinaad ng mga komentador ng Simbahang ortodokso na ang mga ito ay tumatanggi sa pagkadiyos ng banal na esprito at itinuring ang substansiya ni Hesus bilang ng "parehong substansiya"(homoiousios) ngunit ng hindi "parehong kalikasan" (homoousios) sa Diyos Ama. Sinuportahan ng mga Macedonian ang mga kredong Homoiousian ng Antioch at Seleuci at kinondena ang mga kredong Homoian ng Ariminum at Constantinople. Sila ay tumawag ng mga bagong synod upang magkamit ng suporta sa kanilang mga pananaw at kondenahin ang kanilang mga kalaban. Ang mga Pneumatomachi ay kinondena noong 374 ni Damasus I. Noong 381, ang konseptong Pneumatomachian na ang banal na espirito ay isang nilikha ng Anak at lingkod ng Ama at Anak ay nagtulak sa Unang Konseho ng Constantinople na idagdag sa Kredong Nicene ang "At sa Banal na Espirito, ang Panginoon, ang tagabigay ng Buhay, Na nagmumula mula sa Ama, na kasama ng Ama at Anak ay katumbas na sinasamba at niluluwalhati, Na nagsalita sa pamamagitan ng mga propeta".  Bilang resulta ng konsehong ito, ang homoousios ang naging tinanggap na depinisyon ng ortodoksiyang Kristiyano. Pagkatapos nito ay sinupil ang sektang ito ni Emperador Theodosius I na isang mananampalataya ng Kristiyanismong Nicene.
Alejandro Almendras, Jr.

Si Alejandro Almendras Jr. ay isang politiko sa Pilipinas.
Led Sobrepeña III

Si Led Sobrepeña III ay isang aktor sa Pilipinas. Siya ay pinanganak noong Oktubre 3, 1980.
Ipaglaban Mo!

Ang Ipaglaban Mo! (lit. Fight For It!), kilala rin bilang Kapag Nasa Katwiran, Ipaglaban Mo!, ay isnag seryeng drama ng aktwal na mga kaso ng Supreme Court at Court of Appeals. Ito ay ipinalabas sa ABS-CBN.
Didagen Dilangalen

Si Didagen Dilangalen ay isang politiko sa Pilipinas.
Habing tela

Ang habing tela ay nabubuo sa pamamagitan ng paghabi ng kayo.  Ginagawa ito sa habian at gawa sa maraming hinabi na sinulid na pahiga o patayo.
Wagyu

Ang Wagyu (和牛 Wagyū, literal na "bakang Hapones" o "baka ng (bansang) Hapon") ay tumutukoy sa ilang mga lahi ng baka, na ang pinakaginugusto ay ang henetikal na kusang magpapasidhi ng "pagmamarmol" na itsura ng karne at ang makalikha ng isang malaking bahagdan ng malangis (oleaginous sa Ingles) na hindi tigmak o hindi babad sa taba. Ang karne sa ganiyang bakang wagyu ay nakikilala para sa kalidad nito, at may kamahalan ang presyo. Sa ilang mga lugar sa Hapon, ang karne ng wagyu ay inilalakbay na dala ang pangalan ng pook na pinanggalingan nito. Ang ilang mga halimbawa ay ang mga karneng Kobe, Mishima, Matsusaka, Ōmi, at Sanda.
Massa-Carrara

Ang Massa-Carrara ay isang lalawigan ng rehyon ng Toscana sa Italya. Ang lungsod ng Massa ang kabisera nito.
Sawa Suzuki

Si Sawa Yoshikawa (吉川 砂羽 Yoshikawa Sawa, ipinanganak Setyembre 20, 1972 sa Naka-ku, Hamamatsu, Shizuoka Prefecture, Hapon), mas kilala bilang Sawa Suzuki (鈴木 砂羽 Suzuki Sawa), ay isang artista sa bansang Hapon na kinakatawan ng ahensiyang pantalento na Horipro.

Talambuhay

Pagkatapos iwanan ang Joshibi University of Art and Design Junior College, naging mag-aaral sa pananaliksik si sa Bungakuza.  Noong 1994, nang nagtapos siya sa Bungakuza, lumabas siya sa unang pagkakataon sa pelikulang Ai no Shinsekai.
Los Altos, California

Ang Los Altos ay isang lungsod sa California, Estados Unidos.
Dalubhasaan ng Agusan del Sur

Ang Agusan del Sur College ay isang kolehiyong paaralan na matatagpuan sa Lungsod ng Bayugan, Agusan del Sur, Pilipinas.
Ito ay itinatag noong 1966 at kasalukuyang pinamumunuan ni Dr. Inocencio P. Angeles, Sr.
Selma, Alabama

Ang Selma ay isang lungsod sa Alabama, Estados Unidos. Matatagpuan ito sa Ilog Alabama sa gitna-katimugang bahagi ng estado. Ang populasyon nito ay 20,756 katao, ayon sa senso noong 2010.
Maria Magdalena

Si Maria Magdalena o Maria ng Magdala ay isang santo ng Romano Katoliko. Matutunghayan siya sa Bagong Tipan ng Bibliya bilang isang babaeng pinagaling ni Hesus mula sa mga sumasanib na masasamang espiritu. Naging isa siyang debotong tagasunod ni Hesus. Naroroon siya nang ipako sa krus si Hesus. Pinaniniwalaang siya rin ang makasalanang babaeng kinaawaan ni Hesus, kaya't naging kasingkahulugan ng nagbagong-loob na taong makasalanan ang pangalang Magdalena.
Greg Kinnear

Si Greg Kinnear ay isang kilalang artista sa sining ng Pelikula at Telebisyon.
Ilog ng Hordan

Ang Ilog ng Hordan (Ingles: Jordan River, River Jordan; Arabe: نهر الأردن‎ nahr al-urdun, Hebreo: נהר הירדן nehar hayarden) ay isang ilog sa Timog-Kanlurang Asya na dumadaloy papunta sa Dagat na Patay. Itinuturing ito bilang isa sa pinakabanal na mga ilog sa mundo. Mayroon itong haba na 251 mga kilometro (156 mga milya).
Ii Hito

Ang Ii Hito ay isang palabas sa telebisyon sa bansang Hapon.
Distrito ng Masally

Ang Rayon ng Masally ay isang rayon ng Aserbayan.
Proyeksiyong Mollweide

Ang proyeksiyong Mollweide (sa Ingles: Mollweide projection) ay isang mapang proyeksiyon na may sinlaking sukat at pseudocylindrical na pangkalahatang ginagamit para sa pandaigdigang mapa ng mundo o sa gabing langit. Pinagpapalit ng proyeksiyon ang ganap na kawastuan ng anggulo at hugis para sa ganap na kawastuan ng proporsyon ng sukat, at sa ganitong paraan, nagagamit ito kung kailan kailangan ang mga katangian, katulad ng mga mapa na sinasalarwan ang mga pamamahaging pandaigdig.
Unang nailathala ang proyeksiyon ng matematiko at astronomong si Karl (o Carl) Brandan Mollweide (1774 – 1825) ng Leipzig noong 1805. Pinabantog ito ni Jacques Babinet noong 1857 na pinangalang homalographic projection o proyeksiyong homalograpiko. Lumitaw ang baryasyong homograpiko mula sa madalas na paggamit nito sa atlas ng bituin noong ika-labing-siyam na siglo.
Arnibal ni Parrish

Ang arnibal ni Parrish o sirup ni Parrish ay ang kompuwestong harabe ng ironong pospato. Tinatawag din itong pagkaing kimikal. Isa itong mainam na toniko, partikular na para sa mga bata. Ibinibigay ito sa dosahe ng 1/2 hanggang 2 mga drakma. Sa kadalasan, ibinibigay itong may kasamang langis mula sa atay ng isdang bakalaw.
Mildred Natwick

Si Mildred Natwick ay isang kilalang artista sa sining ng Pelikula at Telebisyon.
Pamantayang oras ng Tsina

Ang pamantayang oras ng Tsina o Oras ng Beijing ay isang sona ng oras na minamasdan ng Republikang Popular ng Tsina (PRC). Nauuna ito nang walong oras sa UTC (UTC+8).
Ang mga tiyak na mga rehiyon sa silangang Asya, kabilang ang Malaking Tsina, ay minamasdan din ang mga sona ng oras na may magkatulad na panimbang, nguni't ginagamit sa iba't ibang pangalan, tulad ng Pamantayang Oras ng Chungyuan, Pamantayang Oras ng Pilipinas, Pamantayang Oras ng Singapura, at iba pa.
Ang PRC ay nakapagmasdan ng pagtitipid ng oras sa araw o DST mula 1986 hanggang 1991, nguni't hindi na ginagamit sa kasalukuyan

Mga iba pang sona ng oras sa Tsina

Bagama't ang opisyal na sona ng oras sa Tsina ay Oras ng Beijing, ipinahayag ng Konggresong Popular ng Nagsasariling Rehiyon ng Xinjiang Uyghur, dahil sa lokasyong pangheograpiya sa pinakakanlurang bahagi ng bansa, na gumamit ng Oras ng Ürümqi, nahuhuli nang dalawang oras sa Beijing (UTC+6). Bagama't hindi kinikilala ito nang opisyal, ito ay ang oras na minamasdan nang pampook ng mga nakakaraming naninirahan.
Menes

Ukol sa pangalan

Isang pansarili o personal na pangalan ang Menes. Bilang pinuno, gumamit si Menes ng ibang pangalan. Kabilang dito ang Narmer, Panginoon ng Dalawang mga Lupain.

Pananakop at paghahari

Sinakop niya ang delta o patatsulok na bahagi ng Nilo ng Pang-ibabang Ehipto noong mga 2850 BK o 2925 BKE. Sa pamumuno niya ng Pang-itaas na Ehipto, nagsuot si Menes ng isang puting koronang kahugis ng koniko o binaligtad na apa ng sorbetes. Bilang paghahambing, kulay pula ang putong na korona sa ulo ng mga namahala ng Pang-ibabang Ehipto. Pagkaraang masakop ni Menes ang Pang-ibabang Ehipto, dalawa ang sinuot niyang korona: nakapaloob ang puting korona sa loob ng kulay pulang korona. Siya ang unang hari sa kasaysayan ng Ehipto na nakapag-isa ng Ehipto.

Mga ginawa bilang hari

Bilang hari ng buong Ehipto, nagtatag siya ng isang kabiserang lungsod para sa kanyang dalawang kaharian. Itinatag niya ito sa Memphis na nasa timog-kanluran ng Cairo. Napapaligiran ang sitadela o pook-tanggulan (kuta o moog) nito ng puting pader.

Kamatayan

Namatay siya dahil sa pagkakapaslang sa kanya ng isang hipopotamus. Pagkaraang sumakabilang buhay ni Menes, itinuring siya bilang isang diyos.
El Playón, Kolombiya

Ang El Playón ay isang munisipalidad sa Departamento ng Santander, Colombia.
Breadboard

Ang breadboard ay isang pundasyon ng konstruksyon para sa paglikha ng prototype ng elektronika. Noong simula, ito ay isang literal na tabla para sa tinapay, isang makinis na kahoy na ginagamit sa paghiwa ng tinapay. Noong 1970s, maaari nang gamitin ang solderless breadboard plugboard, isang terminal array board) at ngayon ay mas kilala bilang “breadboard”. Ang “breadboard” ay nangangahulugan ding “prototype”.
Dahil ang solderless breadboard ay hindi nangangailangan ng paghihinang, ito ay magagamit muli. Ginagawa nitong madali ang paggawa ng temporaryong prototipo at ang pag-experimento sa disenyo ng circuit. Dahil sa rason na ito, ang mga solderless breadboard ay naging labis na popular sa mga estudyante at sa mga nasa edukasyong teknolohikal. Walang ganitong katangian ang mga sinaunang uri ng breadboard. Ang stripboard (veroboard) at ang mga katulad na prototyping printed circuit boards, na ginagamit para gumawa ng temporaryong nahinang na prototipo o mga nagagamit nang isang beses lamang, ay hindi madaling magamit muli. Sari-saring sistemang elektronik ang pwedeng iprototipo gamit ang mga breadboard, mula sa maliliit na analog at digital circuits hanggang sa kumpletong mga central processing unit (CPUs).
Sa mga unang panahon ng radyo, pinapako ng mga apisyonado ang mga tansong alambre na walang balat sa isang kahoy na tabla (kadalasan ay isang literal na tabla para sa paghiwa ng tinapay) at ihihinang ang mga elektronikong komponent dito. Minsan, ididikit muna ang isang papel na eskematikong dayagram sa tabla bilang gabay sa paglagay ng mga dulo ng mga bahagi, saka ilalagay ang mga komponent at alambre sa ibabaw ng kanilang simbolo sa dayagram. Karaniwan ding ginagamit ang mga tamtak o maliliit na pako bilang salalayan.
Dana Slosar

Pagmomodelo

Si Slosar ay isang Thai-Amerikan blood siya ay ipinanganak at nanirahan sa Bangkok sa bansang Thailand,
Kalamnang deltoid

Sa anatomiya ng tao, ang kalamnang deltoid o kalamnang tatsulok (kalamnang may tatlong sulok), ay ang masel na bumubuo sa bilugang tabas ng balikat. Sa pang-anatomiya, lumilitaw ito na binubuo ng tatlong magkakaibang mga pangkat ng mga hibla, bagaman ipinapahiwatig ng elektromiyograpiya na binubuo ito ng hindi bababa sa tatlong mga pangkat na isa-isang malalayang mapagtutugun-tugon ng sistema ng sentral na nerbiyos. Dati itong tinatawag bilang deltoideus, isang pangalan na ginagamit pa rin ng ilang mga anatomista. Tinawag itong ganito dahil kahugis ito ng titik na Griyegong Delta na nangangahulugang "tatsulok". Kilala rin ito bilang karaniwang kalamnang pambalikat, partikular na sa mas mababang mga hayop (halimbawa na iyong mga pusang domestikado). Ang pangalang deltoid ay mas pinaiiksi pa bilang "delt". Sa maramihang anyo, ang salitang ito ay maaari ring maging deltoidei.
Ang isang pag-aaral ng 30 mga balikat ay nagbunyag ng isang pangkaraniwang timbang na 191.9 gram (6.77 oz) (sakop ang 84 gram (3.0 oz)–366 gram (12.9 oz)) sa mga tao.

Panlikurang deltoid

Ang panlikurang deltoid, bagaman nasa likod ng katawan ay itinuturing na isang kalamnan o masel ng balikat. Ang tungkulin ng partikular na masel na ito ay ang hilahin ang pang-itaas na braso palikod. Ang ganitong galaw ay nagaganap kapag nagsasagawa ang isang tao ng ehersisyong nagsasagwan.
Karatedo sa Palaro ng Timog Silangang Asya 2007

Ang karatedo sa Palaro ng Timog Silangang Asya 2007 ay gaganapin sa Nakhon Ratchasima, Thailand mula Disyembre 12, 2007 hanggang Disyembre 14, 2007. Ang mga kumpetisyon ay idaraos sa Bulwagang Kebkanjana, Chanapolkhan Institute of Technology.
Ang disiplina ng karatedo ay nilalahukan ng parehong lalaki at babae at ang mga larangan ay nahahati base sa timbang ng mga manlalaro.